**Predstavitev naprave**

* Naprava je predmet iz več delov, ki omogoča ali opravlja določeno delo. Predstavimo jo največkrat tako, da povemo, iz česa sestoji in kakšno vlogo ima posamezni del. Napravo s tem opišemo.
* V opisu naprave predstavljamo dvoje:

 \* njene dele ter njihovo zunanjost, položaj in sestavine

 \* delovanje posameznih delov naprave oziroma njihovo vlogo

* Glagoli v opisu naprave so v sedanjiku s pomenom brezčasnosti, splošnosti (le opisih naprav, ki jih ni več oziroma ki so danes drugačne, nastopa preteklik). Glagoli so dveh vrst: prvi izražajo sestavinskost (npr. ima, vsebuje, sestavljen iz…), drugi pa poimenujejo dejanje (npr. poveča, presvetli…) – ti so navadno v 3. osebi ednine ( če izražajo delovanje sestavnega dela) oziroma v 1. osebi množine (če izražajo dejavnost uporabnika naprave).
* Opisu naprave je pogosto dodano slikovno gradivo, npr. skica, slika, fotografija naprave. Tako postane opis razumljivejši.
* Naprave navadno opisujemo objektivno – to pa pomeni, da si jih moramo prej nadrobno in natančno ogledati. Objektivni opis naprave imenujemo tudi tehnični opis.
* Včasih pa so naprave predstavljene subjektivno (oris), torej sporočevalec izraža tudi svoje doživljanje ali vrednotenje naprave ; subjektivne predstavitve so značilne za reklame.

**Sušilnik za lase**

Sušilnik za lase je električni aparat iz katerega piha topel zrak za sušenje las. Ima naslednje sestavne dele:

* Ohišje, ki je iz posebne plastične mase, odporne na visoke temperature
* Elektromotorček z ventilatorjem, ki poganja zrak do naših las
* Stikalo za hitrost vrtenja ventilatorja z dvema stopnjama, prva omogoča nežno sušenje, druga pa hitro
* Stikalo za temperaturo s tremi stopnjami, prva in druga sta za počasno in nežno sušenje, tretja pa omogoča hitro sušenje in oblikovanje pričeske z visokimi temperaturami
* Stikalo za dotok hladnega zraka, ki služi oblikovanju pričeske z hladnim zrakom
* Mrežica za dovod in odvod zraka
* Filter, ki ga moramo pred uporabo očistiti pod tekočo vodo
* Nastavek za lažje oblikovanje pričeske
* Priključno vrvica z vtikačem za priključitev aparata na električno omrežje

Pri delovanju sušilnika za lase moramo pazit, da ne prekrijemo mrežic za dovod in odvod zraka. V primeru da je pretok zraka oviran, se sušilnik samodejno izklopi, da se ohladi.

Pri uporabi moramo tudi paziti da sušilec ne pride v stik z vodo, saj je to lahko smrtno nevarno, zato si je bolje sušiti lase izven kopalnice, ženske pa seveda to rade počnemo pred ogledalom.